CELEX: 62020TN0116
Language: ro
Date: 2020-02-20 00:00:00
Title: Cauza T-116/20: Acțiune introdusă la 20 februarie 2020 – Società agricola Vivai Maiorana și alții/Comisia

20.4.2020   
            
            
               RO
            
            
               Jurnalul Oficial al Uniunii Europene
            
            
               C 129/19
            
         
      Acțiune introdusă la 20 februarie 2020 – Società agricola Vivai Maiorana și alții/Comisia
      (Cauza T-116/20)
      (2020/C 129/24)
      Limba de procedură: italiana
      
         Părțile
      
      
         Reclamante: Società agricola Vivai Maiorana Ss (Curinga, Italia), Confederazione Italiana Agricoltori – CIA (Roma, Italia), MIVA – Moltiplicatori Italiani Viticoli Associati (Faenza, Italia) (reprezentanți: E. Scoccini și G. Scoccini, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea Regulamentului de punere în aplicare (UE) 2019/2072 al Comisiei din 28 noiembrie 2019 limitat la: anexa IV părțile: A (semințele de plante furajere), B (semințele de cereale), C (vița-de-vie) F (semințele de legume) I (materialul de plantare legumicol), J (materialul de pantare fructifer);
               
            
                  —
               
               
                  declararea nevalidității Regulamentului (UE) 2016/3031 în ceea ce privește articolul 36, secțiunea 4 punctul 3 din anexa I și articolul 37 alineatul (2).
               
            
         Motivele și principalele argumente
      
      Prezenta acțiune este formulată împotriva Regulamentului de punere în aplicare (UE) 2019/2072 al Comisiei din 28 noiembrie 2019 care stabilește condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO 2019, L 319, p. 1), limitat la: anexa IV părțile: A (semințele de plante furajere), B (semințele de cereale), C (vița-de-vie) F (semințele de legume) I (materialul de plantare legumicol), J (materialul de pantare fructifer);
      În susținerea acțiunii, reclamantele invocă patru motive.
      
                  1.
               
               
                  Primul motiv, întemeiat pe încălcarea articolului 36 literele (e) și (f) din Regulamentul (UE) 2016/2031, a principiului proporționalității, precum și pe existența în speță a unui viciu de motivare.
                  
                              —
                           
                           
                              În această privință, se arată că pragul de prezență al organismelor dăunătoare reglementate care nu sunt de carantină pentru Uniune (ORNC) pe plantele autohtone destinate plantării egal cu 0 %, stabilit de Comisie în anexa IV la Regulamentul (UE) 2019/2072 a fost stabilit fără verificarea corespunzătoare, impusă de articolul 35 literele (e) și (f) din Regulamentul (UE) 2016/2031, că prezența ORNC-urilor are un impact economic nesustenabil și că există măsuri realizabile pentru împiedicarea prezenței acestora.
                           
                        
            
                  2.
               
               
                  Al doilea motiv întemeiat pe încălcarea Tratatului internațional FAO privind resursele fitogenetice pentru alimentație și agricultură (ITPGRFA).
                  
                              —
                           
                           
                              În această privință, se arată că introducerea pragului zero pentru ORNC-urile prezente pe resursele vegetale autohtone constituie o încălcare a articolului 9 din Tratatul internațional FAO privind resursele fitogenetice pentru alimentație și agricultură (ITPGRFA), ratificat de UE și individual de statele membre ale UE.
                           
                        
            
                  3.
               
               
                  Al treilea motiv întemeiat pe încălcarea Regulamentului (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (JO 2018, L 150, p. 1)
                  
                              —
                           
                           
                              În această privință, se arată că procesul de selecție și de uniformizare a varietăților vegetale care ar deriva din aplicarea pragurilor pentru ORNC-uri încalcă în mod expres prevederile Regulamentului (UE) 2018/848.
                           
                        
            
                  4.
               
               
                  Al patrulea motiv, întemeiat pe incompatibilitatea cu politica agricolă a Uniunii Europene.
                  
                              —
                           
                           
                              În această privință, se arată că introducerea de praguri pentru ORNC-uri contravine politicii agricole a Uniunii Europene și în special:
                              
                                          —
                                       
                                       
                                          Directivei 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO 1992, L 206, p. 7, Ediție specială, 15/vol. 2, p. 109);
                                       
                                    
                                          —
                                       
                                       
                                          Regulamentului (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO 2012, L 343, p. 1);
                                       
                                    
                                          —
                                       
                                       
                                          Regulamentului (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO 2013, L 347, p. 487);
                                       
                                    
                                          —
                                       
                                       
                                          articolului 8 din Regulamentul delegat (UE) nr. 807/2014 al Comisiei din 11 martie 2014 de completare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală (JO 2014, L 227, p. 1).